
A V I Z


asupra propunerii legislative pentru modificarea şi completarea art.29 din Legea nr.40/1991 cu privire la salarizarea Preşedintelui şi Guvernului României, precum şi a personalului Preşedinţiei, Guvernului şi a celorlalte organe ale puterii executive.





		In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în avizare cu propunerea legislativă menţionată mai sus, trimisă cu adresa nr.68 din 30 aprilie 1998, înregistrată sub nr.304/XVIII/11 din 30 aprilie 1998.


		Potrivit prevederilor art.57 din regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă pentru modificarea şi completarea art.29 din Legea nr.40/1991 cu privire la salarizarea Preşedintelui şi Guvernului României, precum şi a personalului Preşedinţiei, Guvernului şi a celorlalte organe ale puterii executive.


		In urma examinării, constatându-se că această iniţiativă legislativă nu contravine prevederilor constituţionale, membrii comisiei au hotărât cu majoritate de voturi, să o avizeze favorabil, cu recomandarea ca la dezbaterea în fond, Comisia pentru muncă şi protecţie socială să ţină seama atât de observaţiile şi propunerile Consiliului Legislativ din avizul favorabil nr.330 din 4 mai 1998, cât şi de necesitatea solicitării punctului de vedere  al Guvernului, în conformitate cu prevederile art.110 alin.(1) şi art.137 alin. (5) din Constituţia României.


		Sub aspectul oportunităţii şi al necesităţii urmează, de asemenea, a se pronunţa comisia sesizată în fond.


		In raport cu obiectul şi conţinutul său, propunerea legislativă face parte din categoria legilor ordinare.

